Alyvpalmių sėklų aliejus
Alyvpalmių sėklų aliejus, alyvpalmių branduolių aliejus, alyvpalmių kauliukų aliejus – augalinis aliejus, gaunamas iš alyvpalmių kaulavaisių sėklų. Jis naudojamas ir maistui, ir kosmetikos, muilo, biodegalų gamyboje. Kambario temperatūroje aliejus būna pusiau kietos struktūros. Pasaulinė alyvpalmių sėklų aliejaus gamyba 2012 m. siekė apie 6 mln. tonų per metus.